|  |  |
| --- | --- |
| SASKAŅOTS :  LAF Ģenerālsekretāres v.i.  I.Ulme  2015.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | APSTIPRINĀTS:  LAF SAK padomes priekšsēdētājs  J. Mūrnieks  2015.gada |

**Latvijas čempionāts un ”Freko” kausa izcīņa Rallija Supersprintā**

standarta un sporta automašīnām

**„KURZEME”**

**NOLIKUMS**

2015. gada 30. augusts

Liepāja

1. **IEVADS**
   1. **Supersprinta sacensības „Kurzeme”** notiek saskaņā ar CSN, LAF Nacionālā sporta kodeksa vispārīgo un rallija daļu, LAF SAK reglamentētajiem dokumentiem, 2015.gada čempionāta un kausu izcīņas Rallija supersprintā nolikumu, LAF SAK Tehniskajiem noteikumiem (TN); LAF rallija komisijas TN; LAF krosa komisijas TN, un, šī Supersprinta nolikumā ietvertām normām. Šī nolikuma izmaiņas vai papildinājumi tiek paziņoti tikai Rīkotāja vai Komisāra apstiprinātos, numurētos un datētos biļetenos. Oficiālā informācija www.laf.lv, [www.4rati.lv](http://www.4rati.lv),
2. **SUPERSPRINTA PROGRAMMA HRONOLOĢISKĀ SECĪBĀ**
   1. Pieteikumu pieņemšana sākās 01.08.2015. plkst.17:00
   2. Pieteikumu pieņemšana beidzas 27.08.2015. plkst. 17:00
   3. Dalībnieku numuru publicēšana 28.08.2015. plkst. 17:00
   4. Dalībnieku administratīvā pārbaude 30.08.2015. no plkst.11.30 –13:00
   5. Dalībnieku automašīnu dokumentu pārbaude 30.08.2015. no plkst.11:30 -13:00   
       (vienlaicīgi ar administratīvo pārbaudi)
   6. Automašīnu tehniskā pārbaude un braucēja   
      ekipējuma pārbaude (TK) TK koridorā 10 min pirms   
       piešķirtā starta laika
   7. Iepazīšanās ar trasi 30.08.2015. no plkst. 12:00-13:00
   8. Dalībnieku sapulce 30.08.2015. plkst.13:00
   9. Starta saraksta publicēšana 1. sekcijai 30.08.2015. plkst. 13:15
   10. 1. sekcijas starts 30.08.2015. plkst. 13:30
   11. Starta saraksta publicēšana 2. sekcijai 30.08.2015. plkst. 14:30
   12. 2. sekcijas starts 30.08.2015. plkst. 14:45
   13. Starta saraksta publicēšana 3. sekcijai 30.08.2015. plkst. 15:45
   14. 3. sekcijas starts 30.08.2015. plkst. 16:00
   15. Oficiālo rezultātu publicēšana 30.08.2015. plkst. 18:00
   16. Apbalvošana 30.08.2015. plkst. 18:30
3. **SACENSĪBU RAKSTUROJUMS**
   1. Rallija Supersprinta sacensības „Kurzeme”(Ātruma festivāla – rallija “Kurzeme” ietvaros), notiek Liepājas pilsētas teritorijā, ar adresi: Vecā ostmala 40, Liepāja, LV-3401 (kā nokļūt - skatīt [www.4rati.lv](http://www.4rati.lv), www.motorsport.lv).
   2. Supersprints tiek ieskaitīts kā:

* Trešais posms 2015. gada čempionātā un kausu izcīņā rallija supersprintā;
  1. Trase: ātrumposma (ĀP) garums līdz 3.00 km, kas izveidots Liepājas pilsētas ielās; kopējais sacensību garums līdz 9.00 km.
  2. Trases segums: 100% asfalts un bruģis.
  3. Sacensības sastāv no 3 sekcijām; dalībnieku starta laiki tiek publicēti katrai sekcijai atsevišķi.
  4. Oficiālais informācijas stends: dalībnieku parkā un sekretariātā 30.08.2015. .no plkst. 12:30 līdz 19:00.
  5. **Ieskaites grupas:**

|  |  |
| --- | --- |
| FWD 1600 | Priekšas piedziņas standarta automašīnas ar motora tilpumu līdz 1600 cm3. |
| 2WD | Priekšas piedziņas standarta automašīnas ar motora tilpumu virs 1600 cm3.  Aizmugures piedziņas standarta automašīnas ar dzinēja novietojumu aiz vidus ass (motora tilpums – brīvs). |
| RWD | Klasiskās aizmugures piedziņas (dzinējs un piedziņa atrodas uz dažādām asīm) standarta automašīnas (motora tilpums – brīvs) |
| 4WD | Standarta pilnpiedziņas automašīnas ar atmosfēriskajiem dzinējiem. |
| 4WD + | Standarta pilnpiedziņas automašīnas ar piespiedu gaisa ieplūdi dzinējiem. |
| 2WD Open | Sporta automašīnas ar jaudas pievadu vienam tiltam. |
| 4WD Open | Sporta pilnpiedziņas automašīnas. |
| VAZ Historic Open | Aizmugures piedziņas automašīnas VAZ, Moskvich un GAZ (Volga), kā arī Historic RWD automašīnas, kuru modeļi ir ražoti pirms 1984. gada un kuras ir sagatavotas atbilstoši šādu automašīnu autoklubu noteikumiem, vai LAF Krosa komisijas Folkreisa noteikumiem, vai citu LAF sporta komisiju noteikumiem šāda tipa automašīnām. |
| U18 | Ieskaite jauniešiem, kuri ir dzimuši 1996. gadā un vēlāk un kuri startē FWD 1600, 2WD, RWD, 2WD Open un VAZ Historic Open klasēs konkurences izlīdzināšanas nolūkā šīs ieskaites grupas rezultātu nosaka, izmantojot koeficientus, kas izrēķināti no supersprinta sacensību rezultātiem 2011., 2012. un 2013. gadā. |

1. **SACENSĪBU ORGANIZĀCIJA**
   1. Rīkotājs: Biedrība "Liepājas Rallija Komanda", adrese: Ezermalas iela 7, Liepāja,

reģ. Nr. 50008110141, Banka: AS Swedbank, HABALV22, konts LV50HABA0551016419859, sadarbībā ar Biedrību “Kuldīgas Tehniskais Sporta Klubs” un LAF SAK;

* 1. Rīkotāja kontakti: e-pasts: [liepaja@liepajasrallijs.lv](mailto:liepaja@liepajasrallijs.lv), [info@motorsport.lv](mailto:info@motorsport.lv) ,

m.t. (+371) 20259555

* 1. Galvenās oficiālās personas:
     + Komisārs: Andris Millers
     + Sacensību direktors: Uldis Hmieļevskis
     + Sacensību vadītājs: Mārtiņš Lagzdiņš
     + Galvenais distances tiesnesis: Kaspars Ērkulis
     + Dalībnieku tiesnesis: Rihards Otto
     + Tehniskās komisijas vadītājs: Juris Vītols
     + Rezultātu apstrāde un IT: Voldemārs Kalve

1. **PIETEIKUMI**
   1. Iepriekšējo pieteikumu pieņemšana sākas 01.08.2015. plkst. 17:00. Iepriekšējā pieteikšanās notiek elektroniskā veidā interneta vietnē **www.4rati.lv** sadaļā „Supersprints”; pieteikumi tiek pieņemti līdz 27.08.2015. plkst. 17:00.
   2. Dalībniekiem, kuri ir nosūtījuši Rīkotājam iepriekšējo pieteikumu un nepiedalās šajās sacensībās, par to ir jāinformē Rīkotājs līdz 28.08.2015. **plkst.10:00**. Neinformēšanas gadījumā organizators patur tiesības atteikt dalību nākamajās sacensībās.
   3. Sacensībās var piedalīties katra fiziska vai juridiska persona, kurai ir derīga LAF vai citas ASN izsniegta dalībnieka licence. Dalībnieki, kuriem nav LAF vai citu valstu ASN izsniegta licence var piedalīties ar vienreizējām licencēm, kas iegādājamas sacensību sekretariātā. Nosūtot pieteikumu (elektroniski), dalībnieks atļauj Rīkotājam publicēt pieteikumā ietverto informāciju (tikai dalībnieka vārdu, uzvārdu, sacensību klasi un automašīnu) Rīkotāja izvēlētos plašas saziņas informācijas līdzekļos.
   4. Maksimālais dalībnieku skaits – 100.
   5. Ja līdz nolikumā noteiktajām pieteikšanas laika beigām ir pieteikušies mazāk kā 60 dalībnieki, Rīkotājs saglabā iespēju pārcelt sacensības.
   6. Sacensībās atļauts piedalīties ar jebkuras markas vieglo automašīnu, kas atbilst CSN, CSDD (ar patstāvīgu vai pagaida pielaidi ceļu satiksmei), LAF Tehniskajiem noteikumiem, tajā skaitā Rencēnu autokluba VAZ kausa noteikumiem, LAF atzītu citu mono auto modeļu klubu tehniskajiem noteikumiem (piemēram, Moskvich League, Igaunija) un, kuras tiek sadalītas ieskaites klasēs atbilstoši **šī nolikuma 3.7. punktā** noteiktajiem nosacījumiem.
   7. Dalībniekiem, kuri atsakās no Rīkotāja papildu reklāmas, jāsamaksā dubulta dalības maksa un jānorāda atbilstoša atzīme pieteikumā.
   8. **Ziedojumu sacensību organizēšanai iespējams pārskaitīt uz Rīkotāja kontu: Biedrība "Liepājas Rallija Komanda", reģ. Nr. AS Swedbank, HABALV22, konts LV50HABA0551016419859, norādot pilota vārdu, uzvārdu un personas kodu, līdz 24.08.2015., vai nomaksāt sacensību Rīkotāja kasē sacensību vietā. Ziedojuma summa 50 EUR, ja dalībnieks iesniedzis pieteikumu līdz 24.08.2015. un 60 EUR, ja dalībnieks iesniedzis pieteikumu pēc 24.08.2015.**
2. **APDROŠINĀŠANA**
   1. Visiem sacensību dalībniekiem jābūt apdrošinātiem pret nelaimes gadījumiem sporta sacensībās ar minimālo seguma summu 1500 EUR.
   2. Sacensību organizatora civiltiesiskā atbildība ir apdrošināta saskaņā ar LR MK noteikumu Nr. 298 „Par publiska pasākuma organizatora civiltiesiskās atbildības obligāto apdrošināšanu” prasībām.
3. **DALĪBNIEKI**
   1. Sacensībās piedalās LAF SAK licencēti autosportisti. Atļauts piedalīties arī LAF SAK nelicencētām personām, tajā skaitā citu ASN licenču turētāji, kas atbilstoši CSN drīkst vadīt automobili un ir iegādājušies vienreizējo licenci dalībai sacensībās ( vienreizējās licence cena - 10 EUR).
   2. Dalībnieki, kuri ir jaunāki par 18 gadiem, var piedalīties sacensībās:
   * Ja ir vecāku vai juridiski apstiprinātu aizbildņu rakstiska, notariāli apstiprināta piekrišana;
   * Ja dalībnieks ir LAF licencēts sportists;
   * Ja dalībnieks uzrāda attiecīgās LAF sporta komisijas rekomendāciju;
   * Ja instruktoram ir LAF SAK pieteicēja licence vai arī, ja instruktors (treneris) ir viens no pieteiktā dalībnieka vecākiem; instruktors (treneris) brauc ekipāžā ar sportistu un nes pilnu atbildību par ekipāžu.
   1. Dalībniekiem, kuri ir vecāki par 18 gadiem, sacensību laikā a/m atļauts atrasties tikai tās vadītājam – pilotam.
   2. Ar vienu automašīnu var startēt vairāki dalībnieki, par to brīdinot tiesnešu kolēģiju sacensību pieteikumā (elektroniskajā). Šiem dalībniekiem tiks izveidots atsevišķs starta/finiša koridors braucēju maiņai.
   3. Dalībnieki, kuri startē ar vienu automašīnu starta sarakstā tiks atdalīti ar **10-20** starta vietām, neņemot vērā automašīnas klasi, lai tiem būtu iespējas veikt braucēju maiņu. Par nokavējumu uz starta, kas radies veicot maiņu netiek piemērots sods.
   4. Instruktoriem un treneriem, kuri veic U18 ieskaites braucēju apmācību un paši piedalās sacensībās ir atļauts brauciena laikā automašīnā atrasties divatā, kopā ar U18 ieskaites dalībnieku. Šāda dalībnieka automašīnai ir jābūt aprīkotai ar divām uzlīmēm „M” - uz priekšējā un aizmugurējā automašīnas loga”. Katram no U18 ieskaites dalībniekiem ir atļauts reģistrēt tikai vienu instruktoru vai treneri.
4. **DALĪBNIEKU ADMINISTRATĪVĀ PĀRBAUDE**
   1. Dalībnieku dokumentu pārbaudē jāuzrāda šādi dokumenti:
   * aizpildīta un parakstīta pieteikuma forma;
   * dalībnieka licence vai vienreizējās dalībnieku licence;
   * automašīnas vadītāja apliecība;
   * nelaimes gadījumu apdrošināšanas polise.
5. **TEHNISKĀS PRASĪBAS UN PĀRBAUDE**
   1. Dalībnieku automašīnu dokumentu pārbaude notiek vienlaicīgi ar administratīvo pārbaudi.
   2. Automašīnu dokumentu pārbaudē dalībniekiem jāuzrāda sekojoši dokumenti:
   * standarta automašīnām - automašīnas reģistrācijas apliecība;
   * Sporta automašīnām – automobiļa sporta tehniskā pase un automašīnas reģistrācijas apliecība;
   * Rencēnu un citu mono autokluba biedriem – kluba izsniegta automašīnas identifikācijas dokuments.
   1. Starta numuri (uz priekšdurvīm vai loga) un Rīkotāja reklāma jāpiestiprina uz automašīnas pirms tehniskās pārbaudes pirmsstarta tehniskās pārbaudes zonā. Krosa tipa automašīnām starta numur ir atļauts dublēt, tomēr organizatora dotajam numuram ir jāatrodas labi saskatāmā vietā uz priekšējām durvīm. Dalībnieks ir atbildīgs par numura pienācīgu nostiprināšanu. Ja ar vienu a/m brauc vairāki sacensību dalībnieki, tad liekie starta numuri jāaizlīmē ar lentu.
   2. Atļauts lietot motoru sportam paredzētas ķiveres ar „E” marķējumu.
   3. Sacensību dalībniekiem jābūt ekipētiem apģērbā , kas pilnībā nosedz visu augumu . Obligāta prasība – cimdi.
   4. Automašīnām, kuras startē standarta automašīnu klasēs nav atļauts izņemt priekšējā blakussēdētāja sēdekli.
   5. Supersprintā atļauts lietot tikai rūpnieciski ražotas (arī M+S) riepas, kuru lietošana atļauta saskaņā ar CSDD tehniskās apskates noteikumiem un kuru nodiluma indekss (Treadwear) ir vismaz 180 un lielāks.
   6. ***Aizliegts lietot jebkāda tipa riepas ar sporta protektoru, tajā skaitā šādas riepas ar „E” marķējumu. Sporta riepas “sliki” un riepas ar to pazīmēm ir aizliegtas.***
   7. ***Aizliegts jebkādā veidā mehāniski izmainīt riepas protektora zīmējumu (padziļināt, mainīt tā zīmējumu, iztaisnot tā malas).***
   8. Strīdus gadījumā gala lēmumu, balstoties uz tehniskā komisāra ziņojumu, pieņem sacensību komisārs.
   9. Dalībniekam, kuram tiek konstatēta riepu neatbilstība šī nolikuma noteikumiem, ir tiesības veikt riepu maiņu un startēt aiz pēdējā dalībnieka starta sarakstā attiecīgās sekcijas ietvaros.
   10. Aizliegts lietot riepas ar radzēm, kā arī lietot citus pretslīdes līdzekļus.
6. **IEPAZĪŠANĀS AR TRASI**
   1. Iepazīšanās ar trasi notiek pēc brīva režīma 30.08.2015.no plkst.12:00 līdz 13:30, pārvietojoties gar trasi ar kājām vai velosipēdu. Organizatoram ir tiesības mainīt iepazīšanās ar trasi veidu, to aprakstot šī nolikuma biļetenā, kas tiek izdots ne vēlāk, kā līdz 30.08.2015.plkst.13:00.
   2. Iepazīšanās laikā, tajā skaitā starp sacensību sekcijām, braukt pa trasi ar automašīnu vai jebkādu citu motorizētu transporta līdzekli ir aizliegts. Par šī noteikuma neievērošanu dalībnieku var sodīt ar sodu līdz izslēgšanai no sacensībām.
7. **SACENSĪBU NORISE**
   1. Dalībnieku starta numuri tiek piešķirti pieteikšanās kārtībā klases ietvaros. Lai būtu iespējams izveidot starta sarakstu, ievērojot drošības apsvērumus, dalībniekiem pieteikuma anketā obligāti ir jānorāda vai un tieši ar kura dalībnieka automašīnu startēs divi vai vairāk braucēji. Ja elektroniskās pieteikšanās brīdī šī informācija vēl nav zināma, dalībniekam tā jāatsūta ne vēlāk kā līdz 28.08.2015. plkst. 10:00 uz e-pasta adresi: **supersprints@motorsport.lv**  vai jādara zināms pa tālruni (+371) 20259555;
   2. Starta numuri tiek publicēti www.4rati.lv 28.08.2015. plkst. 17:00.
   3. Veidojot starta sarakstu organizators var mainīt dalībnieku startēšanas secību, ja tas nepieciešams drošības apsvērumu dēļ vai arī, ja ir nepieciešams nodrošināt dalībnieku maiņas laika intervālu.
   4. Lai būtu iespējams ievērot 7.5. punkta prasības, dalībniekiem, kuri startē vairāki ar vienu automašīnu starta numurs un starta laiks neatbildīs 11.1. punkta noteikumiem.
   5. Sacensības sastāv no 3 sekcijām pēc rallija principa; katrs dalībnieks veic ĀP trasi 3 reizes. Posma rezultāts tiek noteikts, summējot visās 3 sekcijās izcīnītās vietas, atmetot vienu sliktāko vietu (piemēram, dalībnieks braucienos izcīnījis 1., 7. un 4. vietu, tātad viņa noslēguma vietu summa ir 1+4=5, bet sliktākā vieta (7.) tiek atmesta). Augstākā vietā posmā ierindojas braucējs ar mazāku vietu summu. Vienādas vietu summas gadījumā augstāka vieta pienākas dalībniekam, kurš kādā no diviem ieskaitītajiem braucieniem sasniedzis augstāku vietu (piemēram, 1. un 4. vieta ir vērtīgāka par 2. un 3. vietu). Nākamie kritēriji (svarīguma secībā):
      1. augstāka vieta braucienā, kurš ticis atmests kā sliktākais;
      2. augstāka vieta trešajā braucienā.
   6. Starta intervāls starp dalībniekiem ir 30 sekundes. Sacensību komisārs var pagarināt starta intervālu līdz 60 sekundēm vienā vai vairākās ĀP veikšanas reizēs par to iepriekš brīdinot sacensību dalībniekus. ĀP starts tiek organizēts no 1 starta koridora.
   7. Izbraucot no TA zonas dalībnieks ieņem vietu pirms starta zonā pie starta koridora, kuru norāda starta koridora tiesnesis.
   8. Starta pozīciju dalībnieks ieņem pēc starta tiesneša uzaicinājuma.
   9. **Starta procedūra tiks paziņota dalībnieku sapulcē.**
   10. Par pāragru startu dalībnieks tiek attiecīgi sodīts: pirmais pārkāpums 20 sekundes, otrais pārkāpums 1 minūte, trešais pārkāpums - līdz izslēgšanai no sacensībām. Galīgo lēmumu par pāragru starta faktu pieņem starta tiesnesis, izdarot attiecīgu atzīmi starta protokolā.
   11. Ja dalībnieks apstājas ĀP trasē jebkāda iemesla dēļ un neturpina sacensības, vai ,ja noticis negadījums un a/m atrodas uz ceļa (trases), un attiecīgajā vietā neatrodas trases fakta tiesnesis, kurš ar dzelteno karogu var informēt nākamos dalībniekus, obligāti jāizliek avārijas trijstūris (ne mazāk kā 50 m no sacensību a/m) tajā ceļa pusē, kurā atrodas avarējusī automašīna, lai savlaicīgi brīdinātu sekojošās ekipāžas par iespējamo traucēkli uz ceļa.
   12. ĀP Finišs tiek fiksēts gaitā ar elektronisku finiša iekārtu.
   13. TK zonā, kas atrodas pirms starta zonas dalībniekiem jāierodas 10 min. pirms noteiktā starta laika (starta laiks katram dalībniekam tiks izlikts informācijas stendā pirms katras sacensību sekcijas).
   14. Pirms starta zonā dalībnieks drīkst iebraukt tikai un vienīgi caur TK zonu; kavējuma gadījumā dalībnieks ieņem nākamo starta vietu rindas kārtībā.
   15. Sacensību dalībniekiem braucienu laikā, t.sk. iebraucot pirms starta zonā, jābūt piesprādzētām drošības jostām un aizsprādzētām ķiverēm. Par jebkuru šī punkta tiesnešu fiksētu pārkāpumu sods – izslēgšana no sacensībām.
   16. **Par ierobežojošo elementu aizkaršanu (konusi, mucas u.c.) sacensību laikā vai pēc finiša, trases nogriešana (īsināšana), agresīva braukšana ārpus trases sacensību teritorijās tiks sodīti gan ar laika sodiem, gan ar maksimālo sodu – izslēgšana no sacensībām ar komisāra lēmumu, balstoties uz fakta tiesneša ziņojumu.**
   17. Par pilnībā neveiktu trases posmu vai ātruma slāpēšanas elementu tiek piemērots laika sods 60 sek. apmērā par katru atsevišķu gadījumu. Trases neizbraukšanas pārkāpumus fiksēs fakta tiesneši. Par trases shēmā atzīmēto norobežojošo elementu nogāšanu vai izsišanu tiek piemērots laika sods 30 sek. par katru gadījumu saskaņā ar fakta tiesneša ziņojumu. Ja trases norobežojošā elementa izsišana vai apgāšana ir radījusi iespēju dalībniekam izbraukt trasi pa īsāku un ātrāku trajektoriju (piemēram, trases elements tiek nogāzts frontālā triecienā un dalībnieks turpina ceļu neapstājoties un neizbraucot pilno trajektoriju), tiek piemērots sods kā par trases neizbraukšanu.
   18. Sacensību laikā atļauta pretinieka apdzīšana trasē. Apdzenamajam dalībniekam obligāti jādod ceļš apdzenošajam; sods par apdzīšanas traucēšanu vai situācijas radīšana, kas apdraud skatītājus - izslēgšana no sacensībām. Dalībniekam, kurš trasē noķēris pa priekšu braucošu dalībnieku ir tiesības lietot skaņas un gaismas signālu, lai norādītu par nepieciešamību dot ceļu.
   19. ĀP distancē ir izvietoti distances tiesneši (atpazīšanas zīme - zaļa veste), ar 2 dažādu krāsu brīdinājuma karogiem:
       1. dzeltenais karogs nozīmē brīdinājumu, ka priekšā gaidāms šķērslis, tajā skaitā izstājies dalībnieks un šis trases posms jāveic uzmanīgi, samazinot ātrumu; dalībniekam ir jānovērtē situācija un jārīkojas atbilstošo tai, ievērojot drošību;
       2. zilais karogs nozīmē, ka dalībniekam pietuvojies aizmugurē startējošais dalībnieks, kurš ir ievērojami ātrāks un dalībniekam, kuram tiek rādīts šis karogs, ir jāļauj apdzīšana;
   20. **Dalībniekam, kurš ir sagriezies trasē vai dēļ cita iemesla ir aizkavējies kādā trases sektorā un tam apdzīšanas attālumā ir pietuvojies nākamais startējušais dalībnieks, ir obligāti jāpalaiž šis dalībnieks garām un tikai tad var turpināt braucienu; sods par apzinātu traucēšanu citam dalībniekam – attiecīgā brauciena rezultāta anulēšana vai līdz pat izslēgšanai no sacensībām.**
   21. Pēc sacensību komisāra rīkojuma ir iespējama sacensību automašīnu noslēguma tehniskā pārbaude.
   22. Supersprinta dalībnieks startē ar automašīnu, kura ir norādīta pieteikumā. Ja automašīna tiek mainīta, tas jāziņo sacensību direktoram. Par šādu automašīnas maiņu tiek piemērots sods - +10 sek. par katru braucienu ar pieteikumam neatbilstošu automašīnu. Neziņošanas gadījumā var tikt pieņemts lēmums par dalībnieka izslēgšanu no sacensībām.
8. **REZULTĀTI**
   1. Rezultāti tiek fiksēti elektroniskā veidā.
   2. Visi rezultāti, kuri tiek publicēti informācijas stendā un laikā līdz oficiālo rezultātu publicēšanai ir uzskatāmi tikai un vienīgi par provizoriskiem.
   3. U18 ieskaites braucējiem pie elektroniski noteiktā laika tiek pieskaitīts handikapa koeficents, lai izlīdzinātu konkurences rezultātu starp dažāda tipa piedziņas un tilpuma automašīnām. Lai veiktu objektīvu un taisnīgu U18 ieskaites rezultātu noteikšanu, šīs klases dalībnieku rezultātiem tiek pielietota handikapa sistēma - katra U18 dalībnieka rezultāts šīs ieskaites ietvaros tik dalīts ar sekojošu handikapa koeficentu **(tabula pēc 2015.g. sezonas nolikuma pielikuma Nr.1)**
9. **PROTESTI**
   1. Dalībniekiem ir tiesības iesniegt Komisāram adresētu protestu pret sporta tiesnešu lēmumu, sacensību norisi vai rezultātiem līdz noslēguma rezultātu publicēšanai, un iemaksājot sekretariātā drošības naudu 100 EUR. Protestu un strīdu izskatīšana notiek saskaņā ar LAF sporta kodeksu.
10. **APBALVOŠANA**
    1. Apbalvošana notiek 30.08.2015. plkst. 18:30 sacensību vietā. Rīkotājs apbalvo 1.-3.vietu ieguvējus katrā klasē, ja tajā startējuši vismaz desmit dalībnieki. Gadījumā, ja ieskaites klasē startē mazāk par 10 dalībniekiem, Organizators apbalvo tikai klases uzvarētāju.
    2. Rīkotājam un sponsoriem ir tiesības apbalvot ekipāžas ar pārsteiguma balvām.
    3. Godalgotajiem dalībniekiem ierašanās uz apbalvošanu ir obligāta. Neierašanās gadījumā dalībnieks zaudē tiesības saņemt balvas.

**Veiksmīgu startu !**